pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- ร่าง พ.ร.บ.ลิขสิทธิ์ คุ้มครองผลงานสร้างสรรค์
วันพุธที่ 24 ตุลาคม 2561
ร่าง พ.ร.บ.ลิขสิทธิ์ คุ้มครองผลงานสร้างสรรค์
รัฐบาลอนุมัติแก้ไขร่าง พ.ร.บ.ลิขสิทธิ์ ปี 2537 ให้สอดคล้องกับสนธิสัญญาว่าด้วยลิขสิทธิ์ขององค์การทรัพย์สินทางปัญญาโลก โดยคุ้มครองลิขสิทธิ์งานภาพถ่ายให้มีอายุเท่ากับตลอดชีวิตของผู้สร้างงานและนับต่อไปอีก 50 ปี
จันทร์ที่ 22 ต.ค.61
ร่าง พ.ร.บ.ลิขสิทธิ์ คุ้มครองผลงานสร้างสรรค์
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติแก้ไขร่าง พ.ร.บ.ลิขสิทธิ์ ปี 2537 ให้สอดคล้องกับสนธิสัญญาว่าด้วยลิขสิทธิ์ขององค์การทรัพย์สินทางปัญญาโลก โดยคุ้มครองลิขสิทธิ์งานภาพถ่ายให้มีอายุเท่ากับตลอดชีวิตของผู้สร้างงานและนับต่อไปอีก 50 ปีหลังผู้สร้างเสียชีวิต ส่วนภาพยนตร์ เพลง เกม แอนนิเมชัน ให้มีอายุ 50 ปีนับแต่ผลงานนั้นได้สร้างขึ้น หรือมีการโฆษณาครั้งแรก โดยหากเจ้าของลิขสิทธิ์พบเห็นผลงานของตนเผยแพร่บนโลกออนไลน์โดยไม่ได้รับอนุญาต สามารถแจ้งผู้บริการอินเทอร์เน็ตให้นําออกได้ทันทีโดยไม่ต้องรอคําสั่งศาลอีกต่อไป และยังมีการคุ้มครองทรัพย์สินทางปัญญาอีกหลายกรณี เพื่อสนับสนุนให้ผลงานสร้างสรรค์ของคนไทยได้รับการปกป้องคุ้มครอง ซึ่งจะเป็นพื้นฐานสําคัญของการพัฒนาประเทศได้อย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พาณิชย์ปลื้มสถาบัน “NEA” ตอบโจทย์ไทยแลนด์ 4.0 ผู้ประกอบการสมัครเรียนล้นหลาม
วันพุธที่ 22 มีนาคม 2560
พาณิชย์ปลื้มสถาบัน “NEA” ตอบโจทย์ไทยแลนด์ 4.0 ผู้ประกอบการสมัครเรียนล้นหลาม
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่าปัจจุบันการค้าไม่ว่าจะเป็นการค้าภายในประเทศหรือการค้าระหว่างประเทศล้วนแล้วแต่จะต้องมีนวัตกรรมเข้ามาเกี่ยวข้องทั้งในรูปแบบของนวัตกรรม   การผลิต หรือนวัตกรรมการบริการ
ซึ่งจะช่วยอํานวยความสะดวกให้กับผู้ประกอบการและผู้บริโภคให้สามารถเข้าถึงสินค้าและบริการใหม่ๆ ได้อย่างสะดวกรวดเร็วเพิ่มมากขึ้น ซึ่งจะสอดรับกับนโยบายประเทศไทย 4.0 (Thailand 4.0) ที่มุ่งเน้นให้ให้ผู้ประกอบการใช้ประโยชน์จากเทคโนโลยีและนวัตกรรมในการดําเนินธุรกิจ และจากแนวคิดดังกล่าวนี้ กระทรวงพาณิชย์ โดยกรมส่งเสริมการค้าระหว่างประเทศได้จัดงานเปิดตัวสถาบันพัฒนาผู้ประกอบการค้ายุคใหม่ (New Economy Academy : NEA) ขึ้น เมื่อวันที่ 26 มกราคม 2560 ที่ผ่านมา โดยได้รับเกียรติจากท่านรองนายกรัฐมนตรี (นายสมคิด จาตุศรีพิทักษ์) เป็นประธานเปิดงานและกล่าวปาฐกถา ซึ่งได้รับความสนใจจากผู้ประกอบการเข้าร่วมงานกว่า 1,500 ราย โดยสถาบัน NEA แห่งนี้ จะช่วยพัฒนาและฝึกอบรมผู้ประกอบการ SMEs ให้เป็น Smart SMEs ผ่านหลักสูตรทั้งภาควิชาการและภาคปฏิบัติ จากวิทยากรมืออาชีพผู้คร่ําหวอดในวงการธุรกิจมาเป็นอาจารย์และพี่เลี้ยงให้กับผู้ประกอบการ SMEs ซึ่งจะช่วยติดปีกความรู้ทางธุรกิจให้กับผู้ประกอบการ SMEs ไทย สามารถแข่งขันได้ในตลาดโลก
รัฐมนตรีว่าการกระทรวงพาณิชย์ กล่าวเพิ่มเติมว่า ภายหลังจากการเปิดตัวสถาบัน NEA เมื่อช่วงปลายเดือนมกราคมที่ผ่านมาสถาบัน NEA ได้มีการเปิดหลักสูตรอบรมผู้ประกอบการ SMEs หลายหลักสูตรและมีผู้สนใจสมัครเข้าร่วมอบรมอย่างล้นหลาม โดยมีโครงการที่น่าสนใจ อาทิ โครงการจัดอบรมสัมมนาหลักสูตรการเสริมสร้างขีดความสามารถในการแข่งขัน หลักสูตรการรับมือเศรษฐกิจยุคใหม่ หลักสูตรเฉพาะกลุ่มธุรกิจ หลักสูตร Smart Businessman และหลักสูตรเตรียมความพร้อมเจาะตลาดโลก ซึ่งที่ผ่านมามีผู้สนใจเข้าร่วมอบรมสัมมนากว่า 3,800 ราย นอกจากนั้นแล้วกําลังจะเปิดให้มีหลักสูตรการค้าบนโลกดิจิทัล โดยมีหัวข้อที่น่าสนใจ เช่น กลยุทธ์มัดใจลุกค้า ผ่าน Facebook การส่งสินค้าออนไลน์ด้วยโลจิสติกส์และ e-supply chain และการสื่อสารตรงใจคุณลูกค้าสร้างมูลค่าด้วย Line@ เป็นต้น สําหรับในเดือนเมษายนที่จะถึงนี้ สถาบัน NEA จะได้จัดให้มีโครงการ Intelligent Trade Program โดยเป็นโครงการความร่วมมือระหว่างสถาบัน NEA กับธนาคารไทยพาณิชย์ จํากัด (มหาชน) ซึ่งเป็นหลักสูตรอบรมให้ความรู้ด้านการทําธุรกิจการค้าระหว่างประเทศ มีกําหนดจัดขึ้นระหว่างวันที่ 19 เมษายน – 30 มิถุนายน 2560 และรับจํานวนจํากัดเพียง 90 รายเท่านั้น
ทั้งนี้เพื่อเป็นการเสริมสร้างความสัมพันธ์อันดีระหว่างผู้บริหารองค์กรระดับสูงของหน่วยงานภาคเอกชนในประเทศ CLMVT กระทรวงพาณิชย์ยังได้มีแนวความคิดในการจัดกิจกรรมพิเศษ โดยจะได้มีการเชิญผู้บริหารองค์กรระดับสูงของหน่วยงานภาคเอกชนในประเทศ CLMVT เดินทางมาทํากิจกรรมและร่วมแลกเปลี่ยนประสบการณ์การดําเนินธุรกิจระหว่างกันที่ประเทศไทย ซึ่งจะเป็นการสร้างสายสัมพันธ์อันดีในการดําเนินธุรกิจของภาคเอกชนในกลุ่มประเทศ CLMV อันจะนํามาซึ่งการขยายการค้าและการลงทุนของนักธุรกิจไทยในกลุ่มประเทศ CLMV ต่อไปในอนาคต
รัฐบาลไทย-ข่าวทำเนียบรัฐบาล-รมว.พม. ชื่นชม 2 คนพิการสู้ชีวิต มุมานะทำงานหาเลี้ยงตนเอง และครอบครัว ที่ จ.ตรัง และนครราชสีมา
วันอังคารที่ 4 เมษายน 2560
รมว.พม. ชื่นชม 2 คนพิการสู้ชีวิต มุมานะทํางานหาเลี้ยงตนเอง และครอบครัว ที่ จ.ตรัง และนครราชสีมา
รมว.พม. ชื่นชม 2 คนพิการสู้ชีวิต มุมานะทํางานหาเลี้ยงตนเอง และครอบครัว ที่ จ.ตรัง และนครราชสีมา
วันนี้ (4 เม.ย. 60) เวลา 07.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยภายหลังการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 606/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ว่า จากกรณีชายวัย 40 ปี พิการแขนด้วนทั้ง 2 ข้าง แต่สู้ชีวิต ประดิษฐ์แขนเทียมขึ้นเอง และใช้งานได้อย่างคล่องแคล่ว อีกทั้งยังประกอบอาชีพรับจ้างเชื่อมเหล็กต่างๆ เพื่อหาเงินจุนเจือครอบครัว เลี้ยงดูตัวเอง และพ่อ-แม่แก่ชรา ที่อําเภอเมือง จังหวัดตรัง และกรณีหญิงวัย 41 ปี พิการแขนด้วนทั้ง 2 ข้าง แต่สู้ชีวิต รับจ้างทํางานทุกอย่าง ทั้งทําไร่ ทําสวน เก็บพริก เก็บข้าวโพด และถางหญ้า โดยใช้เท้าทั้ง 2 ข้าง แทนมือที่ด้วน เพื่อหาเงินจุนเจือครอบครัว เลี้ยงดูตัวเอง หลาน 3 คน ซึ่งแยกไปมีครอบครัวแล้ว 2 คน และเหลนอีก 1 คน ครอบครัวมีฐานะยากจน ที่อําเภอวังน้ําเขียว จังหวัดนครราชสีมา นั้น ตนขอชื่นชมในความขยันหมั่นเพียร มีความมุมานะ อดทน ไม่ย่อท้อต่ออุปสรรคทางร่างกายในการดําเนินชีวิต น่ายกย่องเป็นแบบอย่างที่ดีของคนพิการสู้ชีวิต ทั้งนี้ ได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.ตรัง และ พมจ.นครราชสีมา และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริง และประเมินทางสังคมของ 2 ครอบครัวดังกล่าว พร้อมให้การช่วยเหลือในเบื้องต้นตามภารกิจด้านคนพิการของกระทรวงการพัฒนาสังคมฯ รวมทั้ง มอบสิ่งของเครื่องใช้ที่จําเป็น นอกจากนี้ ได้ประสานความร่วมมือกับหน่วยงานที่เกี่ยวข้อง ในพื้นที่ช่วยเหลือดูแลในการส่งเสริมสวัสดิการสังคมที่เหมาะสม เพื่อพัฒนาคุณภาพชีวิตที่ดีในระยะยาว อาทิ การรักษาพยาบาลอาการป่วยและการตรวจสุขภาพ การปรับปรุงที่พักอาศัยให้มีสภาพแข็งแรง มั่นคง ถูกสุขลักษณะ เหมาะสมกับการใช้ชีวิต ของคนพิการ และการแนะนําบริการสวัสดิการสังคมเพื่อขอรับสิทธิตามกฎหมาย เป็นต้น
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 7 เมษายน 2563
วันอังคารที่ 7 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 7 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 7 เมษายน 2563 1. สถานการณ์ทั่วโลกใน 209 ประเทศ 2 เขตบริหารพิเศษ 2 เรือสําราญ ข้อมูลตั้งแต่ 5 มกราคม – 7เมษายน  2563 (13.30 น.) พบผู้ป่วยยืนยันติดเชื้อจํานวน 1,347,689 ราย เสียชีวิต 7
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่7 เมษายน 2563
1. สถานการณ์ทั่วโลกใน 209 ประเทศ 2 เขตบริหารพิเศษ 2 เรือสําราญ ข้อมูลตั้งแต่5 มกราคม –7เมษายน 2563 (13.30 น.) พบผู้ป่วยยืนยันติดเชื้อจํานวน 1,347,689 ราย เสียชีวิต 74,783 ราย ส่วนสถานการณ์ต่างประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 367,650 ราย เสียชีวิต 10,943 ราย สเปนพบผู้ป่วย 136,675 ราย เสียชีวิต 13,341 ราย และอิตาลีพบผู้ป่วย 132,547 ราย เสียชีวิต 16,523 ราย
2. สถานการณ์ในประเทศไทย (6 เม.ย.63 เวลา 16.00 น.) ผู้ป่วยกลับบ้านได้ 31 ราย ผู้ป่วยรายใหม่ 38 ราย นับเป็นลําดับที่ 2,221-2,258 จําแนกเป็นกลุ่มดังนี้
กลุ่มที่ 1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 17 ราย
มีรายละเอียด ดังนี้
1.1 สัมผัสกับผู้ป่วยที่มีรายงานมาแล้ว 17 ราย
กลุ่มที่ 2ผู้ป่วยรายใหม่ จํานวน 16 ราย มีรายละเอียด ดังนี้
2.1 คนไทยเดินทางกลับจากต่างประเทศ 3 ราย
2.2 ไปสถานที่ชุมนุมชน 3 ราย
2.3 อาชีพเสี่ยง 7 ราย
2.4  บุคลากรทางการแพทย์ 3 ราย (สะสม 53 ราย)
กลุ่มที่ 3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 5 ราย
วันนี้ ได้รับรายงานผู้ป่วยเสียชีวิตเพิ่ม 1 ราย เป็นชายไทย อายุ 54 ปี มีประวัติเที่ยวสถานบันเทิงย่านทองหล่อ เข้ารับรักษาที่โรงพยาบาลเอกชนแห่งหนึ่งในกรุงเทพฯ ด้วยอาการหายใจเร็ว เหนื่อย เสียชีวิตวันที่ 6 เมษายน 2563
โดยสรุปภาพรวมวันนี้ มีผู้ป่วยกลับบ้านสะสม 824 ราย ยังรักษาในโรงพยาบาล1,407 ราย เสียชีวิตสะสม 27 ราย รวมมีผู้ป่วยสะสม 2,258 ราย
วันนี้เป็นวันที่ 4 ของการเฝ้าระวังสังเกตอาการ (State Quarantine) ที่ฐานทัพเรือสัตหีบ เป็นผู้ที่เดินทางกลับจาก 17 ประเทศ จํานวน 284 คน เป็นชาย 128 คน หญิง 156 คน ในจํานวนนี้มี 1 คน ส่งเข้ารับการดูแลที่โรงพยาบาลสมเด็จพระนางเจ้าสิริกิติ์ อาการวันนี้ไม่มีไข้ ส่วนที่อาคารรับรองฐานทัพเรือสัตหีบ ทั้งหมดไม่มีไข้ และไม่มีผู้เข้าเกณฑ์สอบสวนโรค โดยมีกลุ่มที่ต้องดูแลเป็นพิเศษ ได้แก่ หญิงตั้งครรภ์ 9 คน เด็กเล็ก 2 คน มีโรคประจําตัว 9 คน
***********************************7 เมษายน 2563
**************************
รัฐบาลไทย-ข่าวทำเนียบรัฐบาล- ปรับเกณฑ์หักภาษีแบบเหมา ไม่กระทบเกษตรกร
วันพฤหัสบดีที่ 9 สิงหาคม 2561
ปรับเกณฑ์หักภาษีแบบเหมา ไม่กระทบเกษตรกร
หากเกษตรกรมีรายได้ไม่เกิน 525,000 บาทต่อปีก็จะไม่มีภาระภาษีเงินได้บุคคลธรรมดาแต่อย่างใด
พฤหัสบดีที่ 9 ส.ค.61
ปรับเกณฑ์หักภาษีแบบเหมา ไม่กระทบเกษตรกร
ต่อจากนี้ไป ขอเชิญรับฟังไทยคู่ฟ้า ครับ
จากการที่กระทรวงการคลังปรับหลักเกณฑ์การคํานวณภาษีเงินได้บุคคลธรรมดาใหม่เมื่อปีที่ผ่านมา โดยกําหนดให้หักค่าใช้จ่ายแบบเหมาไว้ที่ไม่เกินร้อยละ 60 และส่วนที่เหลือนําไปคํานวณภาษีเงินได้ ทําให้กลุ่มเกษตรกรเกิดความกังวลเพราะอาจต้องจ่ายภาษีมากขึ้นนั้น ความจริงแล้วหากเกษตรกรมีรายจ่ายมากกว่าร้อยละ 60 สามารถยื่นหลักฐานเพื่อขอหักภาษีเพิ่มได้ เช่น บัญชีรายรับ-รายจ่าย หรือใบเสร็จรับเงิน หรือในกรณีที่ไม่มีเอกสารหลักฐานสามารถทําใบรับรองขึ้นมาเองโดยระบุรายการค่าใช้จ่ายพร้อมชื่อและลายเซ็นของผู้รับเงิน เพียงเท่านี้ก็สามารถใช้เป็นหลักฐานยื่นหักภาษีได้เช่นกัน อย่างไรก็ตาม หากเกษตรกรมีรายได้ไม่เกิน 525,000 บาทต่อปีก็จะไม่มีภาระภาษีเงินได้บุคคลธรรมดาแต่อย่างใด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ยุติธรรม แถลงผลการดำเนินงานของ "ศูนย์ยุติธรรมสร้างสุข"
วันศุกร์ที่ 25 ตุลาคม 2562
รมว.ยุติธรรม แถลงผลการดําเนินงานของ "ศูนย์ยุติธรรมสร้างสุข"
นายสมศักดิ์ เทพสุทิน รัฐมนตรีว่าการกระทรวงยุติธรรม แถลงผลการดําเนินงานของ "ศูนย์ยุติธรรมสร้างสุข"
ในวันพฤหัสบดีที่ ๒๔ ตุลาคม ๒๕๖๒ เวลา ๑๑.๐๐ น. ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วยศาสตราจารย์พิเศษวิศิษฏ์ วิศิษฎ์สรอรรถ ปลัดกระทรวงยุติธรรม พันตํารวจเอก ไพสิฐ วงศ์เมือง อธิบดีกรมสอบสวนคดีพิเศษ พันตํารวจโท วรรณพงษ์ คชรักษ์ ผู้อํานวยการสถาบันนิติวิทยาศาสตร์ พันตํารวจโท กรวัชร์ ปานประภากร รองอธิบดีกรมสอบสวนคดีพิเศษ นายปิยะศิริ วัฒนวรางกูล ผู้อํานวยการกองคดีธุรกิจการเงินนอกระบบ แถลงข่าวผลการดําเนินงานของศูนย์ยุติธรรมสร้างสุข ครั้งที่ ๑
รัฐมนตรีว่าการกระทรวงยุติธรรม กล่าวว่า กระทรวงยุติธรรมได้ทําการเปิด “ศูนย์ยุติธรรมสร้างสุข” เพื่อเป็นหน่วยรับเรื่องจากประชาชน โดยมีคณะทํางานเข้ามาทําหน้าที่ในการตรวจสอบ วิเคราะห์ปัญหาอาชญากรรมสําคัญที่ส่งผลกระทบต่อสังคมโดยรวม และปัญหาความเดือดร้อนของประชาชนในด้านต่างๆ ที่จําเป็นต้องแก้ไขโดยเร่งด่วนไปเมื่อวันที่ ๙ ตุลาคม ๒๕๖๒
โดยศูนย์ยุติธรรมสร้างสุข ได้เริ่มดําเนินการรับเรื่องราวร้องทุกข์จากประชาชน ให้คําปรึกษาทางกฎหมาย รวมไปถึงการตรวจสอบข้อเท็จจริงเพื่อดําเนินคดี ซึ่งปัจจุบันได้มีประชาชนเข้ามายื่นเรื่องกับทางศูนย์ยุติธรรมสร้างสุขแล้ว รวมเป็นจํานวนกว่า ๑๑๓ เรื่อง โดยมีความคืบหน้าในการดําเนินการในเรื่องต่างๆ ได้แก่ ความคืบหน้าการให้ความช่วยเหลือในคดีของนางสาวธิติมา นรพันธ์พิพัฒน์ (ลัลลาเบล) ที่บิดา มารดาขอให้กระทรวงยุติธรรมตรวจชันสูตรศพนางสาวธิติมา ฯ อีกครั้ง เนื่องจากยังมีความสงสัยในประเด็นการเสียชีวิต ความคืบหน้าคดีการฆาตกรรมนายพอละจี รักจงเจริญ (บิลลี่) ความคืบหน้าการแก้ไขปัญหาความเดือดร้อนของประชาชนจากการลงทุนในธุรกิจการเงินนอกระบบ หรือแชร์ลูกโซ่ และประเด็นอื่นๆ ที่ประชาชนร้องเรียนผ่านศูนย์ยุติธรรมสร้างสุข กระทรวงยุติธรรม
รัฐบาลไทย-ข่าวทำเนียบรัฐบาล-ระบบประเมินภาษาอังกฤษออนไลน์
วันจันทร์ที่ 12 กุมภาพันธ์ 2561
ระบบประเมินภาษาอังกฤษออนไลน์
นพ.ธีระเกียรติ เจริญเศรษฐศิลป์ รมว.ศึกษาธิการ หารือความร่วมมือด้านการประเมินผลภาษาอังกฤษออนไลน์กับ Professor Barry O'Sullivan, Head of Assessment Research and Development, British Council London
เมื่อวันศุกร์ที่ 9 กุมภาพันธ์ 2561 ณ กรุงลอนดอน สหราชอาณาจักร นพ.ธีระเกียรติ เจริญเศรษฐศิลป์ รมว.ศึกษาธิการ หารือความร่วมมือด้านการประเมินผลภาษาอังกฤษออนไลน์กับ Professor Barry O'Sullivan, Head of Assessment Research and Development, British Council London โดยมีสาระสําคัญสรุป ดังนี้
รมว.ศึกษาธิการ ได้หารือถึงแนวทางความร่วมมือด้านการจัดทําระบบประเมินภาษาอังกฤษออนไลน์ให้กับนักเรียนไทยทั้งประเทศ โดยได้เชิญ British Council มาเป็นที่ปรึกษาในการจัดทําระบบการประเมินผลภาษาอังกฤษออนไลน์ ทั้งการประเมินผลระหว่างเรียนหรือในขณะที่จัดการเรียนการสอน (Formative Assessment), การประเมินผลสรุป (Summative Assessment) เป็นต้น พร้อมจะเชื่อมโยงระบบการประเมินออนไลน์นี้กับการอบรมครูภาษาอังกฤษแบบเข้ม (Boot Camp) เพราะขณะนี้ครูภาษาอังกฤษส่วนใหญ่ในประเทศไทยได้รับการอบรม Boot Camp แล้ว ดังนั้น เมื่อครูได้วิธีการสอนภาษาอังกฤษแบบใหม่ ก็ควรปรับระบบการประเมินใหม่ด้วย หากใช้ระบบเดิมการอบรมก็จะไม่เกิดประโยชน์ใด ๆ
โดยกระทรวงศึกษาธิการ จะใช้แนวทางวัดความสามารถทางด้านภาษาของนักเรียนในระดับชั้นต่าง ๆ ทั้งประเทศ ด้วยรูปแบบการประเมินผลออนไลน์สําหรับทักษะภาษาอังกฤษ 4 ด้าน คือการฟัง การพูด การอ่าน และการเขียน ของนักเรียนชั้น ป.3, ป.6, ม.3 และ ม.6 และในอนาคตจะมีการปรับการทดสอบภาษาอังกฤษระดับชาติ จากข้อสอบบนกระดาษเป็นการทดสอบออนไลน์ด้วย เพื่อให้การประเมินผลสอดคล้องเชื่อมโยงทั้งระบบไม่ว่าจะเป็นหลักสูตร วิธีการสอน การอบรมครู รูปแบบการประเมินผล เป็นต้น
โดย British Council London จะประสานกับ British Council ประเทศไทย เกี่ยวกับรายละเอียดของการอบรม Boot Camp แก่ครูภาษาอังกฤษชาวไทย พร้อมทั้งร่วมกับ ศธ. ในการพิจารณารายละเอียดเฉพาะสําหรับภาษาอังกฤษในระดับชั้น ป.3, ป.6, ม.3 และ ม.6 เพื่อเป็นข้อมูลในการเตรียมทีมงานและวางแผนการจัดทําระบบประเมินผลออนไลน์ ซึ่งคาดว่าจะเริ่มจัดทําระบบประเมินผลออนไลน์ทักษะการฟังและการอ่านก่อน จากนั้นจึงจะพัฒนาระบบประเมินผลออนไลน์สําหรับทักษะการพูดและการเขียนต่อไป
ทั้งนี้ สํานักงานคณะกรรมการการศึกษาขั้นพื้นฐาน (สพฐ.) จะดําเนินการจัดทํา TOR กับ British Council และหากการดําเนินงานเป็นไปตามเป้าหมาย คาดว่าจะเริ่มใช้ระบบประเมินผลภาษาอังกฤษออนไลน์ได้ประมาณเดือนกุมภาพันธ์ ปี 2562 ซึ่งจะถือเป็นการพัฒนาระบบการวัดผลด้านภาษาอังกฤษที่เป็นมาตรฐานให้กับประเทศที่ได้รับการรับรองจากต่างประเทศด้วย
อรพรรณ ฤทธิ์มั่น: สรุป/ถ่ายภาพ
นวรัตน์ รามสูต: เรียบเรียง
กลุ่มประชาสัมพันธ์ สํานักงานรัฐมนตรี: รายงาน
รัฐบาลไทย-ข่าวทำเนียบรัฐบาล-รัฐบาลเตรียมแผนฟื้นฟูท่องเที่ยว รับรอง New normal เน้นเที่ยวชุมชน เสริมแกร่งเศรษฐกิจฐานราก หลังโควิด-19
วันเสาร์ที่ 16 พฤษภาคม 2563
รัฐบาลเตรียมแผนฟื้นฟูท่องเที่ยว รับรอง New normal เน้นเที่ยวชุมชน เสริมแกร่งเศรษฐกิจฐานราก หลังโควิด-19
รัฐบาลเตรียมแผนฟื้นฟูท่องเที่ยว รับรอง New normal เน้นเที่ยวชุมชน เสริมแกร่งเศรษฐกิจฐานราก หลังโควิด-19
เมื่อวันที่ 16 พ.ค.63 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา ได้เตรียมแผนฟื้นฟูการท่องเที่ยวร่วมกับการท่องเที่ยวแห่งประเทศไทย (ททท.) รองรับเมื่อสถานการณ์โรคโควิด-19 คลี่คลายลงแล้ว เพื่อฟื้นฟูภาคการท่องเที่ยวที่ได้รับผลกระทบจากการแพร่ระบาดของไวรัสให้กลับมาสร้างรายได้ ช่วยกระตุ้นระบบเศรษฐกิจโดยเร็ว โดยการท่องเที่ยวหลังสถานการณ์โควิด-19 คลี่คลายลง มีแผนการฟื้นฟูที่จะรองรับการใช้ชีวิตตามวิถีใหม่ หรือ New normal ซึ่งต้องให้ความสําคัญกับสุขภาพความสะอาด และความปลอดภัยเป็นหลัก พร้อมนําเทคโนโลยีเข้ามาช่วยอํานวยความสะดวกในหลาย ๆ ด้าน
น.ส.ไตรศุลี กล่าวว่า นอกจากนี้ในแผนการฟื้นฟูการท่องเที่ยว ยังเน้นการท่องเที่ยวชุมชน เพื่อช่วยกระจายรายได้ เสริมสร้างเศรษฐกิจฐานราก สร้างความแข็งแกร่งอย่างยั่งยืน โดยแผนฟื้นฟูการท่องเที่ยวนี้ สอดคล้องกับแผนแม่บทในยุทธศาสตร์ชาติ ประเด็นเศรษฐกิจฐานราก ที่จะมุ่งส่งเสริมเศรษฐกิจระดับชุมชนท้องถิ่น ให้มีความเข้มแข็ง มีศักยภาพในการแข่งขัน สามารถพึ่งพาตนเองได้ ซึ่งจะช่วยก่อให้เกิดการยกระดับมาตรฐานการครองชีพและความเป็นอยู่ของประชาชนในชุมชนให้ดีขึ้น
“ภายใต้ พ.ร.ก.ให้อํานาจกระทรวงการคลังกู้เงิน 1 ล้านล้านบาท ได้แบ่งในส่วนของการฟื้นฟูเศรษฐกิจและสังคม 400,000 ล้านบาท โดยเบื้องต้นในการฟื้นฟูการท่องเที่ยว คาดว่าจะต้องใช้เงินประมาณ 1-2 หมื่นล้านบาท เพื่อดําเนินการฟื้นฟูทั้งการซ่อมและสร้างแหล่งท่องเที่ยว โดย รมว.ท่องเที่ยวและกีฬา จะเสนอคณะรัฐมนตรีอนุมัติต่อไป ซึ่งหวังว่าหลังโรคโควิด-19 คลี่คลายลง ภาคการท่องเที่ยวจะช่วยให้ระบบเศรษฐกิจหมุนเวียนดียิ่งขึ้นอีกครั้ง” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-กระทรวงยุติธรรม ลงนามบันทึกข้อตกลงความร่วมมือ (MOU) กับศาลอุทธรณ์  เพื่อพัฒนาการอำนวยความยุติธรรมตามกฎหมายว่าด้วยค่าตอบแทนผู้เสียหายและค่าทดแทน และค่าใช้จ่ายแก่จำเลยในคดีอาญา
วันพฤหัสบดีที่ 12 กันยายน 2562
กระทรวงยุติธรรม ลงนามบันทึกข้อตกลงความร่วมมือ (MOU) กับศาลอุทธรณ์  เพื่อพัฒนาการอํานวยความยุติธรรมตามกฎหมายว่าด้วยค่าตอบแทนผู้เสียหายและค่าทดแทน และค่าใช้จ่ายแก่จําเลยในคดีอาญา
กระทรวงยุติธรรม ลงนามบันทึกข้อตกลงความร่วมมือ (MOU) กับศาลอุทธรณ์ เพื่อพัฒนาการอํานวยความยุติธรรมตามกฎหมายว่าด้วยค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา
ในวันพฤหัสบดีที่ ๑๒ กันยายน ๒๕๖๒ เวลา ๐๙.๓๐ น. ณ ห้องประชุม ชั้น ๗ ศาลอุทธรณ์ ถนนรัชดาภิเษก กรุงเทพฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วย นางอุบลรัตน์ ลุยวิกกัย ประธานศาลอุทธรณ์ ร่วมลงนามในบันทึกข้อตกลง (MOU) ระหว่างศาลอุทธรณ์กับกระทรวงยุติธรรม เพื่อการพัฒนาการอํานวยความยุติธรรมตามกฎหมายว่าด้วยค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา สําหรับพิธีลงนามในบันทึกข้อตกลงฯ เป็นการดําเนินงานภายใต้แผนยุทธศาสตร์ชาติเพื่อการพัฒนาประเทศที่ยั่งยืนตามหลักธรรมาภิบาล ที่หน่วยงานรัฐทุกภาคส่วนต้องปรับเปลี่ยนกระบวนการทํางานให้ก้าวทันต่อเทคโนโลยีที่มีการเปลี่ยนแปลงไปอย่างรวดเร็ว โดยบันทึกข้อตกลงดังกล่าว มีสาระสําคัญเพื่อร่วมกันพัฒนาการอํานวยความยุติธรรม โดยการนํานวัตกรรมทางเทคโนโลยีมาสนับสนุนการพิจารณาพิพากษาคดีตามกฏหมายว่าด้วยค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา เพื่ออํานวยความสะดวกให้ประชาชนสามารถติดตามตรวจสอบข้อมูลคดีผ่านเทคโนโลยีสารสนเทศต่าง ๆ ได้สะดวก รวดเร็ว และประหยัด โดยมี นายนพดล คชรินทร์ ประธานแผนกคดีเลือกตั้งในศาลอุทธรณ์ นางสาวเอมอร เสียงใหญ่ รองอธิบดีกรมคุ้มครองสิทธิและเสรีภาพ พร้อมด้วยผู้ที่เกี่ยวข้อง ร่วมเป็นสักขีพยานในพิธีลงนามดังกล่าว
รัฐบาลไทย-ข่าวทำเนียบรัฐบาล-นายกรัฐมนตรีและภริยา เป็นประธานในพิธีเจริญพระพุทธมนต์และทำบุญตักบาตร เนื่องในวันพ่อแห่งชาติ พุทธศักราช 2562
วันพฤหัสบดีที่ 5 ธันวาคม 2562
นายกรัฐมนตรีและภริยา เป็นประธานในพิธีเจริญพระพุทธมนต์และทําบุญตักบาตร เนื่องในวันพ่อแห่งชาติ พุทธศักราช 2562
นายกรัฐมนตรีและภริยา เป็นประธานในพิธีเจริญพระพุทธมนต์และทําบุญตักบาตร เนื่องในวันพ่อแห่งชาติ พุทธศักราช 2562
วันนี้ (5 ธ.ค.62) เวลา 07.00 น. ณ ท้องสนามหลวง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา เป็นประธานในพิธีเจริญพระพุทธมนต์และทําบุญตักบาตร เนื่องในวันพ่อแห่งชาติ พุทธศักราช 2562โดยมี รักษาการประธานองคมนตรีและภริยา องคมนตรีและภริยา ประธานรัฐสภา ประธานศาลฎีกาและภริยา ประธานวุฒิสภา ประธานองค์กรตามรัฐธรรมนูญและภริยา คณะรัฐมนตรีและคู่สมรส เลขาธิการนายกรัฐมนตรี หน่วยราชการในพระองค์ ผู้ว่าราชการกรุงเทพมหานคร ผู้บัญชาการเหล่าทัพ ผู้บัญชาการตํารวจแห่งชาติ หัวหน้าส่วนราชการอิสระ ร่วมในพิธี ตามลําดับพิธีดังนี้
เมื่อนายกรัฐมนตรีและภริยาเดินทางถึงบริเวณท้องสนามหลวง เข้าปะรําพิธี นายกรัฐมนตรีจุดธูปเทียนบูชาพระรัตนตรัย จุดธูปเทียนเครื่องทองน้อยหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เจ้าหน้าที่อาราธนาศีล พระสงฆ์ให้ศีล จบ สวดพระพุทธมนต์ จากนั้น นายกรัฐมนตรีและภริยา รักษาการประธานองคมนตรี ประธานรัฐสภา ประธานศาลฎีกา ประธานวุฒิสภา ประธานองค์กรตามรัฐธรรมนูญ และส่วนราชการในพระองค์ ถวายเครื่องไทยธรรมแด่พระสงฆ์ จํานวน 10 รูป แล้วนายกรัฐมนตรีถวายผ้าไตรจํานวน 10 ไตร พระสงฆ์สดับปกรณ์ อนุโมทนา นายกรัฐมนตรีกรวดน้ํารับพร กราบลาพระรัตนตรัย ถวายความเคารพพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ต่อจากนั้น นายกรัฐมนตรีและภริยา พร้อมผู้เข้าร่วมพิธี ตักบาตรพระสงฆ์ จํานวน 589 รูป เสร็จพิธี
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พาณิชย์ลงพื้นที่ตรวจสอบและเยี่ยมชมตลาดต้องชม พบเป็นแหล่งค้าขายและเป็นแหล่งท่องเที่ยวสำคัญ  Mini Moc ภาค 1
วันจันทร์ที่ 20 กุมภาพันธ์ 2560
พาณิชย์ลงพื้นที่ตรวจสอบและเยี่ยมชมตลาดต้องชม พบเป็นแหล่งค้าขายและเป็นแหล่งท่องเที่ยวสําคัญ  Mini Moc ภาค 1
หัวหน้าผู้ตรวจราชการกระทรวงพาณิชย์ลงพื้นที่ตรวจสอบและเยี่ยมชมตลาดต้องชม “ตลาดท่าเสด็จ”  จังหวัดหนองคาย พบเป็นแหล่งค้าขายและเป็นแหล่งท่องเที่ยวสําคัญ ช่วยสร้างรายได้ให้กับชุมชนได้เป็นอย่างดี
เผยทุกเย็นวันเสาร์ของเดือน พาณิชย์ได้จัดสินค้าธงฟ้าราคาถูกไปจําหน่าย เพื่อช่วยลดค่าครองชีพให้ประชาชนด้วย ส่วนการตรวจสอบภาวะราคาสินค้า พบส่วนใหญ่ราคาทรงตัว ทั้งหมู ไก่ ไข่
นางกุลณี อิศดิศัย หัวหน้าผู้ตรวจราชการกระทรวงพาณิชย์ เปิดเผยว่า ได้ลงพื้นที่ตรวจสอบและเยี่ยมชม   ตลาดท่าเสด็จ จังหวัดหนองคาย ซึ่งเป็นหนึ่งในตลาดต้องชมที่ได้รับการส่งเสริมจากกระทรวงพาณิชย์ โดยตั้งอยู่ฝั่ง ตรงข้ามร้านอาหารแดงแหนมเนือง โดยพบว่าเป็นตลาดที่มีศักยภาพในการจับจ่ายใช้สอยของประชาชนและนักท่องเที่ยวทั้งในและต่างประเทศ โดยมีสินค้าที่เป็นอัตลักษณ์ของจังหวัดที่นํามาจําหน่าย เช่น กล้วยตาก มะเขือเทศแช่อิ่ม ปลากรอบแก้ว เห็ดแปรรูป และผลิตภัณฑ์หัตถกรรมต่างๆ จําหน่ายทุกเย็นวันเสาร์ ตั้งแต่เวลา 16.00-22.00 น.
“ตลาดท่าเสด็จ ได้รับความนิยมจากผู้ซื้อ ทั้งประชาชนในพื้นที่และจังหวัดใกล้เคียง รวมถึงนักท่องเที่ยวในและต่างประเทศ โดยเฉพาะจากประเทศเพื่อนบ้านที่เดินทางมาเที่ยวและจับจ่ายใช้สอย ซึ่งตลาดดังกล่าวได้ช่วยยกระดับรายได้ให้กับชุมชนในท้องถิ่นตามนโยบายกระตุ้นเศรษฐกิจชุมชนของรัฐบาล โดยเห็นได้จากยอดขายในปี 2559 ที่ผ่านมา มีจํานวนรวมกว่า 1 ล้านบาท สินค้าขายได้ เช่น น้ํามะนาว ผลมะนาวสด ผลิตภัณฑ์แปรรูปจากไม้ ผ้าขาวม้า และผลิตภัณฑ์แปรรูปจากผ้าขาวม้า เป็นต้น”
ทั้งนี้ กระทรวงพาณิชย์โดยสํานักงานพาณิชย์จังหวัดหนองคาย ได้ใช้ตลาดดังกล่าวเข้ามาเป็นกลไกในการช่วย ลดค่าครองชีพให้กับประชาชน โดยได้นําสินค้าอุปโภคบริโภคราคาประหยัด อาทิเช่น ข้าวสาร น้ํามัน น้ําตาล ไข่ไก่ ไปจําหน่ายบริเวณตลาดต้องชมทุกเย็นวันเสาร์สุดท้ายของเดือน ตามโครงการธงฟ้าราคาประหยัดลดค่าครองชีพประชาชน ประจําปี 2560 ด้วย
นางกุลณีกล่าวว่า สําหรับการดูแลสถานการณ์ราคาสินค้าอุปโภคบริโภค รมว.พาณิชย์ได้มอบหมายให้พาณิชย์จังหวัดทั่วประเทศ ลงพื้นที่ตรวจสอบสถานการณ์ราคาสินค้าอย่างใกล้ชิด และทําเป็นประจําอย่างต่อเนื่อง เพื่อดูแล ความเคลื่อนไหวของราคาสินค้า และป้องกันไม่ให้เกิดการฉกฉวยโอกาสเอาเปรียบประชาชน ซึ่งหากพบความผิดปกติ ก็ให้ดําเนินการตามกฎหมายทันที และจากการที่ได้มาตรวจสอบการทํางานของพาณิชย์จังหวัดหนองคาย ก็พบว่า มีการดําเนินการตามนโยบายอย่างถูกต้องและต่อเนื่อง
โดยในการเดินทางมาครั้งนี้ ยังได้ลงพื้นที่ตรวจสอบตลาดร่วมกับพาณิชย์จังหวัดหนองคาย ที่ตลาดสดโพธิ์ชัย เทศบาลเมืองหนองคาย อําเภอเมืองหนองคาย พบว่า ตลาดโพธิ์ชัยเป็นตลาดใหญ่ที่สุดในจังหวัดหนองคาย มีสินค้าอุปโภคบริโภค ผักสดและผลไม้ และอื่นๆ หลากหลาย เปิดจําหน่ายทุกวันเวลา 04.00-18.00 น. โดยจากการตรวจสอบสินค้าส่วนใหญ่อยู่ในภาวะปกติ เช่น หมูเนื้อแดง ราคา 120-140 บาท/กก. เนื้อไก่ทั้งตัว ราคา 60-70 บาท/กก. ไข่ไก่ เบอร์ 1 ราคาขายปลีกฟองละ 3.00-3.30 บาท ปลานิลสด ราคา 70-80 บาท/กก. ผักคะน้า ราคา 30-40 บาท/กก. เป็นต้น
รัฐบาลไทย-ข่าวทำเนียบรัฐบาล-แนวทางการจัดการศพผู้ป่วยติดเชื้อโควิด-19
วันพฤหัสบดีที่ 26 มีนาคม 2563
แนวทางการจัดการศพผู้ป่วยติดเชื้อโควิด-19
เก็บศพอย่างปลอดภัย
-เก็บศพโดยใส่ชุดป้องกัน PPE
-ใช้ถุงซิปกันน้ํา 2 ชั้น
-ไม่มีการอาบน้ําศพ
-ไม่มีการเปิดถุงศพ
-ฝังหรือเผาโดยไม่เปิดถุงเด็ดขาด